**НАРОДНО ЧИТАЛИЩЕ”ГЕОРГИ МИХАЙЛОВ –СИЛАТА 1908г.” С.СМИЛЕЦ,ОБЩ.СТРЕЛЧА,ОБЛ.ПАЗАРДЖИК**

**ПЛАН ЗА ДЕЙНОСТА НА Н.Ч.”ГЕОРГИ МИХАЙЛОВ –СИЛАТА 1908г.”С.СМИЛЕЦ ЗА 2024г.**

**1.История на Читалището.**

Идеята за създаване на Читалище се зародила 40 години след Освобождението1978г.Изгаряне на селото по време на Априлското въстание се отразило върху цялостния живот на хората.Забавени били всички процеси на стопанския и културен живот.Когато някои от условията вече били на лице,идеята за основаване на Читалище влязла в мечтите на учителите:Д.Некезов,Д.Манчоров,И.Дупинов,Т.Алтаванов,които сложили началото на Читалището.Това начало се смята за 1908г.

Устава бил приет на Общо събрание на 12.01.1930г.През1968г.Читалището е

преименувано от „Васил Друмев” на „Георги Михайлов –Силата”.Младеж от

селото,станал член на РМС и взел дейно участие в нелегалния живот на организацията.

Заради тази му дейност бил арестуван.По време на следствието в полицията се държал твърдо и не станал предател,а бил физически много слаб,другарите му често казвали ”Слаб физически,но силен по дух”.Така Георги Михайлов бил наречен Силата .Убит на фронта по време на Втората световна война в Унгария през 1945г. в боевете при р.Драва.

**2.Читалищна дейност и културен календар.**

Читалищната дейност се изразява предимно в библиотечна.

През изтеклия период библиотечния фонд наброява 10946 библиотечни единици .

Библиотеката е посетена от 236 потребители, раздадени са 575бр. библиотечни единици. През 2023г. закупихме 7 нови книги на стойност 187.16лв.

Две книги от Георги Господинов „Физика на тъгата” и „Времеубежище” която получи наградата Международен Букър 2023г. от Ивайло Кунев „Лидерите забравените истории на България” , 3бр. Алманах „По следите на България” и „Васил Левски – стратег и творец на революцията”. Новите книги предизвикаха невероятен интерес у читателите и са най- търсените и четени книги. От дарители получихме 10бр.книги . Надяваме се през 2024г. да обогатим библиотечният си фонд с още книги.

Планувания ремонт от 2023г. за смяна на големия прозорец на читалището с PVC дограма беше извършен на стойност 1250лв. средствата са от рента земя и дарение на стойност 300лв. от ЗК „Съзнание” с.Смилец

Плануваните задачи за 2024г. са както следва :

1.Саниране фасадата на читалището

2.Ремонт и благоустрояване на площадките пред читалището

3.Закупуване на маси и столове за малката зала на читалището

Към читалището е създадена самодейна фолклорна певческа група „Росна китка „ която за огромно съжаление поради напредналата възраст на самодейците участва само в местни обществени мероприятия и събори.

Бележити събития и годишнини :

Трифон Зарезан – спазихме традицията и най- възрастния мъж в селото

90годишния Иван Петров заряза лозето,поля отрязаното с вино разчупи питата и благослови лозята да се роди много грозде.

150г от гибелта на В. Левски ,Тържество по случай „3ти Март 145г. от

Освобождението на България” ,8-ми март, Тържество по случай „Първа пролет”

Великден – Традиционен събор на с. Смилец съвместно с кметството.Поздравления към населението поднесоха кметски наместник г-жа Стоилова и кмет на община гр. Стрелча г-н Павлов.

Ден на Ботев, Ден на бележити Смилчани и 92г. от рождението на Иван Динков-доклад и рецитал на стиховете му , Съединението на България ,

Ден на народните будители – читалищното ръководство награди Никола Аланджийски с книга Алманах „По следите на България” за най четящ, любознателен и дългогодишен читател.

Читалищната библиотека извършва своята масова дейност по предварително приет план за бележити събития и годишнини по културен календар на читалището.

ПРОГРАМА:

|  |  |  |  |  |
| --- | --- | --- | --- | --- |
| Дата | Тема | Култ.проява | Организатори | средства |
| 2024 |  |  |  |  |
| м. януари | Бабинден | Тържество по стар български обичай | Читалищна библиотека и  кметство | Без финансиране |
| м.февруари | Ден на лозата и виното | Честване на  „ТрифонЗарезан | Читалищна библиотека и кметство | финансиране  от спонсор |
| м.февруари | Годишнина от обесването на В.Левски | Изготвяне на информационни табла и рецитал на стихове. | Читалищна библиотека | Без финансиране  Без финансиране |
| м.март | Ден на художествената  самодейност | Участие на фолклорната група”Росна китка” | Читалищна библиотека | Без финансиране |
| м.март | Честване  Освобождението на  България | Изготвяне на информационни  табла съдържащи  исторически данни | Читалищна библиотека | Без финансиране |
| м.март | Тържество по случай Деня на жената | Участие на фолклорната група | Читалищна библиотека | Без финансиране |
| м.април | Тържество по случай Априлското  въстание | Музикално художествена програма | Читалищна библиотека | Без финансиране |
| м.май | Великден | Традиционен събор на с.Смилец | Читалищна библиотека и кметство | финансиране  от спонсори |
| м.май | Ден наСлавянската  писменост,просвета  и култура | Изготвяне на  информационни  табла и рецитал на стихове от ученици | Читалищна  библиотека | Без финансиране |
| м.юни | Ден на Ботев | Поставяне на цветя и венци на  паметниците на  загиналите герой и рецитал на стихове на Ботев | Читалищна  библиотека | Без финансиране |
| м.август | Ден на бележити  Смилчани | Изготвяне на  табло със снимки и биографични данни за тях | Читалищна  библиотека | Без финансиране |
| м.септември | Съединението на  България | Изнасяне на беседа | Читалищна  библиотека | Без финансиране |
| м.септември | Ден на  Независимостта на  България | Изнасяне на  беседа | Читалищна  библиотека | Без финансиране |
| м.октомври | Международен ден  на възрастните хора | Участие на певческата група | Читалищна  библиотека | Без финансиране |
| м.ноември | Честване деня на  народните будители | Изнасяне на беседа | Читалищна  библиотека | Без финансиране |
| м.ноември | Ден на Християнското  семейство | Празничен концерт | Читалищна библиотека и кметство | Без финансиране |
| м.декември | Коледа | Програма на  певческата група  и на мъжката коледарска група | Читалищна библиотека  и кметство | Финансиране от спонсори |
| Честването на традиционни народни и национални празници е с цел запазване  културните традиции на българите,самобитният Български фолклор и обогатяване  знанията на населението с факти и събития от Българската история.    10.11.2023г Председател на читалището:……………….  с.Смилец /Петкана Щернийска/    Библиотекар секретар …………………  /Гергана Петкова/ | | | | |

Членове на Читалищното настоятелство:

1.Петкана Щернийска……………….

2.Костадинка Джангърова…………………

3.Надка Плачкова…………………

4.Иванка Колишева…………………...

5.Матейка Данчева………………..

6.Гергана Петкова-библиотекар-секретар

Членове на Проверителна комисия:

1.Мария Терзийска………………

2.Анета Букова…………………...

3.Мина Попова………………